CELEX: 52020PC0852
Language: da
Date: 2020-12-23
Title: Forslag til EUROPA-PARLAMENTETS OG RÅDETS AFGØRELSE om ændring af Rådets beslutning 2008/971/EF for så vidt angår ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen

EUROPA-KOMMISSIONEN
            Bruxelles, den 23.12.2020
            COM(2020) 852 final
            2020/0378(COD)
            Forslag til
            EUROPA-PARLAMENTETS OG RÅDETS AFGØRELSE
            om ændring af Rådets beslutning 2008/971/EF for så vidt angår ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets beslutning 2008/971/EF fastsættes bestemmelser om ligestilling af forstligt formeringsmateriale produceret i tredjelande. 
            
            
               Efter Det Forenede Kongeriges udtræden af Unionen den 1. februar 2020 og i lyset af udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), den 31. december 2020, har Det Forenede Kongerige indgivet en anmodning til Kommissionen om indrømmelse af ligestilling for så vidt angår forstligt formeringsmateriale produceret i Det Forenede Kongerige i overensstemmelse med kravene i Rådets direktiv 1999/105/EF.
            
            
               Det Forenede Kongerige har gennemført og implementeret effektivt direktiv 1999/105/EF siden vedtagelsen heraf. 
            
            
               Det har meddelt Kommissionen, at dets respektive lovgivning, som har gennemført det nævnte direktiv, ikke ændres og fortsat finder anvendelse fra den 1. januar 2021. Kommissionen har undersøgt Det Forenede Kongeriges lovgivning og konkluderet, at forstligt formeringsmateriale produceret i Det Forenede Kongerige kan ligestilles med forstligt formeringsmateriale produceret i Unionen i overensstemmelse med direktiv 1999/105/EF, eftersom førstnævnte frembyder samme garantier, hvad angår godkendelsen af dets grundmateriale og produktionsforholdsreglerne med henblik på markedsføring, som sidstnævnte.
            
            
               •Sammenhæng med de gældende regler på samme område
            
            
               
                  Dette er en teknisk gennemførelse af eksisterende krav og dermed i overensstemmelse med de eksisterende politiske bestemmelser på det politiske område eller vedrørende handel med frø.
               
            
            
               •Sammenhæng med Unionens politik på andre områder
            
            
               
                  Dette forslag er i overensstemmelse med målene i Unionens handels- og landbrugspolitik, eftersom det vil fremme handelen med forstligt formeringsmateriale, der er i overensstemmelse med EU-reglerne.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for denne retsakt er artikel 43, stk. 2, i TEUF, der bemyndiger Europa-Parlamentet og Rådet til at fastsætte bestemmelser, der er nødvendige for at virkeliggøre målsætningerne for den fælles landbrugspolitik.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Kravene til forstligt formeringsmateriale reguleres på EU-plan. For at sikre, at det importerede materiale fra Det Forenede Kongerige kan bevæge sig frit på det indre marked, er det nødvendigt med en indsats på EU-plan.
               
            
            
               •Proportionalitetsprincippet
            
            
               
                  Dette er den eneste form af Unionens handling, der kan nå det ønskede mål.
               
            
            
               •Valg af retsakt
            
         
         
            
               
                  En afgørelse er det rette instrument til denne tekniske gennemførelse af eksisterende krav.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Der var ikke behov for en separat høring, eftersom initiativet kun vedrører en teknisk gennemførelse af eksisterende regler, og der har ikke førhen fundet en separat høring sted ved lignende initiativer.
               
            
            
               •Ekspertbistand
            
            
               
                  Kommissionen har udført en teknisk analyse sammen med Det Forenede Kongerige. Det Forenede Kongerige har gennemført og implementeret direktiv 1999/105/EF og dets gennemførelsesretsakter og har opfyldt kravene forud for dets udtrædelse af Unionen. Det Forenede Kongerige har meddelt Kommissionen, at denne lovgivning ikke ændres og fortsat vil finde anvendelse fra den 1. januar 2021.
               
            
            
               •Konsekvensanalyse
            
            
               
                  Denne afgørelse er af ren teknisk karakter, som gennemfører eksisterende regler, og der er derfor ikke noget krav om en konsekvensanalyse.
               
            
            
               •Målrettet regulering og forenkling
            
            
               
                  Forslaget er ikke knyttet til Refit. Med forslaget kan handel med forstligt formeringsmateriale mellem Det Forenede Kongerige og Unionen fortsætte. Ligestilling ville derfor bidrage til at opretholde den fortsatte levering af frø af høj kvalitet i Unionen. Forslaget har ingen konsekvenser for operatørers overholdelsesomkostninger. Den "digitale kontrol" er ikke relevant for dette forslag.
               
            
            
               •Grundlæggende rettigheder
            
            
               
                  Ikke relevant
               
            
            
               4.VIRKNINGER FOR BUDGETTET
            
            
               
                  Ingen
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
         
         
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  Ved Rådets beslutning 2008/971/EF fastsættes de betingelser, som skal være opfyldt, når forstligt formeringsmateriale af kategorierne "lokalitetsbestemt", "udvalgt" og "kvalificeret" produceret i et tredjeland, der er opført i bilag I til nævnte afgørelse, importeres til Unionen. Den finder anvendelse, under forudsætning af at betingelserne i bilag II til nævnte beslutning og i Rådets direktiv 2000/29/EF og 2001/18/EF er opfyldt. Systemer for godkendelse og registrering af grundmateriale og efterfølgende produktion af formeringsmateriale af dette grundmateriale under kontrol af de i bilag I til nævnte beslutning angivne tredjelandsmyndigheder eller under disse myndigheders officielle tilsyn, betragtes som ligestillet med dem, medlemsstaterne benytter sig af i henhold til direktiv 1999/105/EF.
               
               
                  Den eneste materielle bestemmelse i forslaget er at føje Det Forenede Kongerige til listen over lande, for hvilke Unionen indrømmer ligestilling af forstligt formeringsmateriale, navnlig i kategorierne "lokalitetsbestemt", "udvalgt" og "kvalificeret", med samme materialer produceret i Unionen. Dette er baseret på undersøgelsen af Det Forenede Kongeriges gældende lovgivning og den konklusion, at dets gældende krav og system er ligestillet med Unionens, særlig Rådets direktiv 1999/105/EF og Rådets beslutning 2008/971/EF, og frembyder samme garantier som Unionens system.
               
               
                  Efter tilføjelsen af Det Forenede Kongerige til listen over lande i bilag I til beslutning 2008/971 er import af forstligt formeringsmateriale fra Det Forenede Kongerige til Unionen tilladt.
               
            
            
               2020/0378 (COD)
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af Rådets beslutning 2008/971/EF for så vidt angår ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen
            
            
               (EØS-relevant tekst)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Det Europæiske Økonomiske og Sociale Udvalg,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Ved Rådets beslutning 2008/971/EF
                  1
                er der fastsat bestemmelser om ligestilling af forstligt formeringsmateriale produceret i tredjelande.
            
            
               (2)Rådets direktiv 1999/105/EF
                  2
                finder anvendelse på markedsføring i Unionen af forstligt formeringsmateriale Det vedrører formeringsmateriale af de træarter og kunstige hybrider deraf, som er af betydning for skovdriften i hele eller dele af Unionen.
            
            
               (3)Det Forenede Kongerige har gennemført og effektivt implementeret Rådets direktiv 1999/105/EF og dets gennemførelsesretsakter. 
            
         
         
            
               (4)EU-retten, herunder direktiv 1999/105/EF og beslutning 2008/971/EF, finder anvendelse på og i Det Forenede Kongerige i overgangsperioden, der udløber den 31. december 2020 i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 126 og 127, stk. 1.
            
            
               (5)I lyset af udløbet af den overgangsperiode, der er fastsat i udtrædelsesaftalen, har Det Forenede Kongerige indgivet en anmodning til Kommissionen om fra den 1. januar 2021 at indrømme ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen i overensstemmelse med EU-lovgivningen.
            
            
               (6)Det Forenede Kongerige har meddelt Kommissionen, at dets lovgivning, som har gennemført direktiv 1999/105/EF, ikke ændres og fortsat vil finde anvendelse fra den 1. januar 2021. 
            
            
               (7)Kommissionen har undersøgt Det Forenede Kongeriges relevante lovgivning. Den har konkluderet, at forstligt formeringsmateriale, navnlig kategorierne "lokalitetsbestemt", "udvalgt" og "kvalificeret", produceret i Det Forenede Kongerige kan ligestilles med forstligt formeringsmateriale produceret i Unionen og overholder direktiv 1999/105/EF og betingelserne i bilag II til beslutning 2008/971/EF, eftersom førstnævnte frembyder samme garantier, hvad angår godkendelsen af dets grundmateriale og produktionsforholdsreglerne med henblik på markedsføring, som sidstnævnte.
            
            
               (8)Der bør derfor indrømmes ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen
            
            
               (9)Det Forenede Kongerige bør derfor opføres i bilag I til beslutning 2008/971/EF, uden at det tilsidesætter EU-rettens anvendelse på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland i udtrædelsesaftalen sammenholdt med bilag 2 til nævnte protokol.
            
            
               (10)Beslutning 2008/971/EF bør derfor ændres i overensstemmelse hermed.
            
            
               (11)Da den overgangsperiode, der er fastsat i udtrædelsesaftalen udløber den 31. december 2020, bør denne afgørelse finde anvendelse fra den 1. januar 2021—
            
            
               VEDTAGET DENNE AFGØRELSE:
            
            
               Artikel 1
            
            
               Ændring af beslutning 2008/971/EF
            
            
               Bilag I til beslutning 2008/971/EF ændres som angivet i bilaget til denne afgørelse.
            
            
               Artikel 2
            
            
               Ikrafttræden og anvendelse
            
            
               Denne afgørelse træder i kraft på tredjedagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2021.
            
            
               Artikel 3
            
            
               Adressater
            
            
               Denne afgørelse er rettet til medlemsstaterne. 
            
            
               Udfærdiget i Bruxelles, den […].
            
         
         
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
         
            
                  
                     (1)
                  
                  
                        Rådets beslutning 2008/971/EF af 16. december 2008 om ligestilling af forstligt formeringsmateriale produceret i tredjelande (EUT L 345 af 23.12.2008, s. 83).
                  
               
               
                  
                     (2)
                  
                        Rådets direktiv 1999/105/EF af 22.12.1999 om markedsføring af forstligt formeringsmateriale (EFT L 11 af 15.1.2000, s. 17).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 23.12.2020
            COM(2020) 852 final
            BILAG
            til forslag til 
            EUROPA-PARLAMENTETS OG RÅDETS AFGØRELSE
            om ændring af Rådets beslutning 2008/971/EF for så vidt angår ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen
            
               
         
         
            
               BILAG 
            
            
               I tabellen i bilag I til beslutning 2008/971/EF foretages følgende ændringer:
            
            
               1)Følgende oplysninger indsættes mellem oplysningerne "CH" og "NO":
            
            
                     
                        "GB**
                     
                  
                  
                     
                        Department for Environment, Food and Rural Affairs (DEFFRA)
                     
                     
                        Varieties and Seeds Policy
                     
                     
                        Eastbrook, Shaftesbury Road
                     
                     
                        Cambridge CB2 8DR 
                     
                  
                  
                     
                  
               
               ___________________________
            
            
               * I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Det Forenede Kongerige i dette bilag ikke Nordirland."
            
            
               2)Fodnote (*) affattes således:
            
            
               "(*) CA – Canada, CH – Schweiz, GB – Det Forenede Kongerige, NO – Norge, SR – Serbien, TR – Tyrkiet, US – USA."